  Виталий Пронин Николай Мусалимов.Кун Думае Удмуртилэсь быръем депутат Николай Мусалимов Кун Думае быръёнъёсы уз пыриськы ни. Таӵе мылкыдзэ шараяз со журналистъёсын пумиськонын. Николай Николаевич пусйиз:- «Огъя Россия» партилэн бурд улаз пыро кунысьтымы, озьы ик элькунысьтымы тужгес йӧно но визьмо адямиос, соин ик оскымон кандидатъёс монтэк но шедёзы. Лыдъясько, Кун Думае вуыны кулэ выль кужым - улон шоры выль учконъёсын, выль ӵектонъёсын. Мон пыриськи Кун Думалэн витетӥ ӧтчамезлэн, озьы ик куатетӥ ӧтчамезлэн 1 арлэсь ятыр ужаз, та ласянь бадӟым опыт люкай. Депутат луонлэсь палэнски ке но, мар ужаны мон шедьто - тросгес дыры луоз Россиысь Фин-угор калыкъёслэн ассоциацизылэн, «Удмурт Кенеш» огазеяськонлэн ужазы пыриськыны, пӧртэм ужпумъёсын вырыны, - шуиз Н. Мусалимов.Елена Никитина Теги: политика  